তাসকিন রহমান
তাসকিন রহমান (জন্ম: ২০ আগস্ট ১৯৮৭) একজন অস্ট্রেলিয়-বাংলাদেশি অভিনেতা, গায়ক ও চিত্রশিল্পী। তিনি ঢাকার গুলশানে জন্ম গ্রহণ করেন। গুলশানে তার শৈশব ও কৈশর কাটে। উচ্চ শিক্ষার জন্য ২০০২ সাল হতে তিনি অস্ট্রেলিয়ার সিডনিতে বসবাস শুরু করেন। চলচ্চিত্রে অভিনয়ের জন্য ২০১৭ সালে বাংলাদেশে আসেন। ২০১৭ সালের ঢাকা অ্যাটাক চলচ্চিত্রে খলনায়কের ভূমিকায় অভিনয়ের জন্য পরিচিতি পান। তিনি বাংলাদেশ টেলিভিশনের তালিকাভূক্ত অভিনয় শিল্পী। অভিনয়ের পাশাপাশি চিত্রশিল্পী হিসেবেও তিনি সুনাম কুড়িয়েছেন। ২০১৫ ও ২০১৭ সালের মার্চ মাসে সিডনিতে তার তৈলচিত্রের প্রদর্শনী হয়েছে।